Die Suid-Afrikaanse Weerdiens waarsku teen uiters hoë brandgevaartoestande wat Dinsdag oor die noordoostelike dele van die Noord-Kaap en westelike dele van Noordwes verwag word.
Verder word gewaarsku teen swaar reënbuie wat tot kitsvloede kan lei in dele van die Overberg- en Eden-distriksmunisipaliteite in die Wes-Kaap, asook die Kou-Kamma- en Kouga-munisipaliteite in die Oos-Kaap en die Ugu- en Ethekwini-distriksmunisipaliteite in KwaZulu-Natal.
Oor die oostelike dele van die Oos-Kaap word erge donderstorms verwag, asook oor die oostelike en sentrale dele van die Vrystaat, in Noordwes, die suidelike Hoëveld van Mpumalanga en oor KwaZulu-Natal.
Bewolk in die oggend en later gedeeltelik bewolk en warm met verspreide reënbuie en donderstorms.
* Pretoria: 15 °C tot 27 °C
* Johannesburg: 13 °C tot 25 °C
* Vereeniging: 12 °C tot 25 °C
Oggendmiskolle sal oor die platorand voorkom, andersins sal dit bewolk en koel tot warm met verspreide reënbuie en donderstorms wees, wat verspreid in die suidooste sal voorkom.
Oggendmiskolle sal oor die platorand voorkom, andersins sal dit bewolk tot warm wees. Verspreide reën en donderbuie word verwag, met enkele buie in die noordooste van die provinsie.
* Polokwane: 19 °C tot 21 °C
Aanvanklik bewolk in die ooste, andersins gedeeltelik bewolk en warm. Verspreide reënbuie en donderstorms sal voorkom, met enkele buie in die westelike dele, waar dit baie warm sal wees.
* Mahikeng: 19 °C tot 30 °C
* Vryburg: 16 °C tot 33 °C
Dit sal aanvanklik bewolk in die verre ooste en langs die Lesotho-grens wees. Andersins sal dit gedeeltelik bewolk en warm met enkele tot verspreide reënbuie en donderstorms wees, behalwe in die verre weste waar dit baie warm sal wees.
Bewolk tot gedeeltelik bewolk en koel met mis in die oggend langs die kus en enkele donderbuie in die suidelike dele teen die middag. Andersins mooiweer en warm tot baie warm.
Die wind langs die kus sal lig noordwestelik waai voordat dit suid draai.
Mis sal plek-plek aanvanklik langs die Weskus voorkom, andersins sal dit bewolk en koel tot warm wees. Enkele tot verspreide reënbuie en donderstorms sal voorkom, maar sal wydverspreid langs die Overberg se kusgebied wees en teen die middag na die Eden-distrik versprei.
Die wind langs die kus sal sterk suidoos waai, maar matig suidwes in die westelike deel.
* Kaapstad: 17 °C tot 21 °C
* George: 16 °C tot 20 °C
In die westelike helfte van die provinsie sal dit koel langs die kus wees, andersins bewolk tot warm met enkele reënbuie en donderstorms. Dit sal verspreid in die suidelike dele voorkom.
Die wind langs die kus sal vroegoggend sterk in plekke waai, maar matig tot sterk oos later.
In die oostelike helfte van die Oos-Kaap sal dit bewolk en warm met enkele reënbuie en donderstorms wees, wat verspreid oor die suidelike platorand sal voorkom.
Die wind langs die kus sal sterk noordoos waai, waarna dit bykans stormsterk in plekke die middag sal raak.
* Oos-Londen: 19 °C tot 24 °C
Gedeeltelik bewolk met tye, andersins bewolk en warm met wydverspreide reënbuie en donderstorms in die middag, maar verspreid oor die verre noordoostelike dele.
Die wind langs die kus sal matig tot sterk noord tot noordoos waai.
* Richardsbaai: 20 °C tot 26 °C
* Pietermaritzburg: 16 °C tot 27 °C.